पूनम दुबे- भोजपुरी फिल्मों में पूनम दुबे का नाम भी काफी लोकप्रिय है. पूनम अब तक भोजपुरी में 12 फिल्में कर चुकी हैं और अभी उनकी 6 से 7 फिल्में आनी वाली हैं. मॉडलिंग से एक्टिंग की तरफ बढ़ने वाली पूनम दुबे अपनी एक्टिंग और डांस को लेकर अक्सर सोशल मीडिया पर चर्चा में रहती ही हैं. हाल ही पूनम ने सोशल मीडिया में अपने कुछ नए फोटो शेयर किए हैं, जिन्हें देखकर उनके फैन्स को लग रहा है पूनम जीरो फिगर की ओर बढ़ रही हैं. बात दें कि पूनम दुबे भोजपुरी की वो एक्‍ट्रेस हैं जो फिल्मों और प्रिंट शूट में समान रूप से व्यस्त है. खूबसूरत फिगर के चलते प्रिंट शूट में उनकी काफी डिमांड है. जहां तक फिल्मों की बात है तो पूनम की कई फिल्में बॉक्स ऑफिस पर दस्तक देने वाली हैं. इनमें 'रंगीला', 'मिशन बनारस', 'लूटेरे' जैसी फिल्‍में शामिल हैं. पूनम ने बताया कि एक एक्‍ट्रेस के लिए न सिर्फ एक्टिंग जरूरी है, बल्कि किरदार के अनुसार खुद को और अपने शरीर को ढालना भी जरूरी है. यह पूछे जाने पर की क्या उनका जीरो फिगर उनकी किसी फिल्म की डिमांड है ? पूनम ने इस पर कोई जवाब नहीं दिया. उन्होंने कहा कि मॉडलिंग में शारीरिक बनावट काफी मायने रखता है.